Алкоголизм

Алкоголизм, або алкоголна зависимость — хронична рецидивуюча психична хворота, найвецей росширена форма наркомании. Проявлять ся физичнов и
психичнов зависимостьов од алкогола, психичнов и социалнов деградациов, патологиов внуторных органох, перемѣны материй, централной и периферной нервовой системы. Доста часто наставають алкоголны психозы.Прохоров А. М., с. 38. 

Ризиковы факторы
Дакотры особы можуть мати генетичну предиспозицию ку алкоголу. Кедь в истории родины суть алкоголикы, буде розумно не споживати алкогол: ай малы давкы в такых припадах можуть привести ку алкоголной нахылности.What is Alcoholism? 

Окрем дѣдичности суть еще найменше пять далшых факторох, што можуть привести ку алкоголизму: взайомный вплыв, културна традиция, дакотры психоактивны условия, доступность алкогола и род занятя.Mark Keller, George E. Vaillant.

Медичны наслѣдкы
Окрем зъявного нищивого вплыва на психику и розум, негативный ефект ся указуе на тѣлесной кондиции:Алкоголизм.
 алкогол нарушать метаболизм, освоеня витаминох (найпаче групы B),  нищиво вплывать на нервову систему. Резултатом е трясѣня палцьох, почѣня, студены рукы, слабшый зрак, слух и пах;  
 алкогол нищить внуторны органы — печунку, жалудок, сердце, мозок; 
 алкогол веде до знижѣня функций организма и передчасной старобы, на 15-20% куртать живот.

Росширеность
Оцѣны росширености алкоголизма ся колышуть в доста великом россягу, зависимо од строгости критериох, але обще мож повѣсти же меджи мужами е роширеный двараз вецей як меджи женами. Подля найтвердшых критериох, меджи мужами, в США и Европѣ — 20%, намного менше в Юговосточной Азии и Африцѣ. В СССР при Сталинѣ ся официално поважовало, же алкоголизм не ествуе, але по его смерти указали ся вопиючы оцѣны — 40%.

Жерела и одказы
 Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. .
 Mark Keller, George E. Vaillant: Alcoholism. //Encyclopaedia Britannica.
 What is Alcoholism? //WiseGeek, clear answers for common questions.
 Алкоголизм. //Энциклопедия Кругосвет.

 Референции 

Катеґорія:Психичны хвороты